《万马图》
明代·程通

胡关汗血已成功，队队归来汉苑中。云散晴川芳草碧，星驰官道软尘红。

精神摹貌一相似，文彩斌斑万不同。伯乐何时重展顾，始知神种有真龙。

作者简介：（1364—1403）明徽州府绩溪人，字彦亨。洪武二十三年举人。授辽府纪善。建文初，燕王兵起，随辽王南归京师，上封事，陈备御策，进左长史。永乐初，从辽王徙荆州。旋上封事被发，下狱死。